Jún 2022 s DFS LampášikPridal: Zuzana Buckova | Publikoval na: 1 novembra, 2022
Jún 2022 – Čerešňové slávnosti v Krivosúd- Bodovke
Krásne a slnečné sobotňajšie popoludnie mnohých vylákalo do prírody, či k vode. I deti z DFS Lampášik využili túto ponuku a zúčastnili sa Čerešňových slávností v Krivosúd Bodovke.
Blízko boli jazerá a vystúpenie sa konalo v peknom prostredí amfiteátra, obklopenom lúkami a neďalekým lesom. Deti v krojoch sa občas ,,kúpali" aj vo vlastnom pote, ale vydržali sme to.
Vystúpenie malých spevákov so žartovnými piesňami sa návštevníkom páčilo a
podobne to bolo aj s párovými tancami starších detí. Usporiadatelia zabezpečili pre každého vystupujúceho dostatok tekutín na občerstvenie. Po vystúpení zas mali možnosť si zamaškrtiť na sladkostiach, koláčikoch… a samozrejme na Čerešňových slávnostiach nemohli chýbať
čerešne.
Veľké ďakujem patrí všetkým tým, ktorí si pokladajú za povinnosť sledovať úspechy svojich ratolestí, a byť hrdí na to, čo ich deti dokázali. I nás to teší a motivuje k ďalšej práci. Čo by sme do budúcnosti potrebovali – to je viac starších detí, ktoré by sa venovali tejto krásnej a zmysluplnej činnosti. A ďalej – nedostatok krojov pre mladšie i staršie deti – chlapcov i dievčatá. V súčasnosti, keď sa ceny šplhajú veľmi rýchlo nahor, je ťažké zabezpečiť kroje pre
deti. Ale napriek tomu verím, že za Vašej účinnej spolupráce a vzájomného pochopenia to
všetko zvládneme.
Prajem všetkým pekné nadchádzajúce letné dni, hlavne dobré zdravie, žiadne detské úrazy a rodinnú spokojnosť.
Mgr. T. Kadáková